Western

Western (i.e. Occidentale Anglice) est genus musicae popularis Americanae, in civitatibus occidentalibus Americae ortae. Western etiam saepius de genere pellicularum dicitur, quae de Occidente Americae agresti narrantQuod genus et hippodrama, hippocinema appellatur (Epistula Leonina LXX, 2014); Western etiam genus equitationis nominatur.. Personae pellicularum western saepe pastores Anglice cow boys, i.e pueri bubulci. aut pyrobolistae Anglice gunslingers civitatum Americae occidentalium sunt, sed non solum isti.  Tempore ab anno 1860 usque ad finem saeculi undevicesimi, cum haec regiones minime cultae et pacatae essent, fabulae plurium pellicularum western aguntur. Occidens agreste Anglice Wild West. haec tempora saepe nominantur; ferriviis confectis et urbibus  magnis aedificatis vita in civitatibus occidentalibus emitigata est; constructio ferriviae saepe fabulae western finis est. Discordiae pastorum et pyrobolistarum et caedes mutuae materiem pelliculis plerumque dant. Peregrinationes longae per terras inhabitatas et bella contra Indos aut vice versa amicitia cum iis inopinata saepe describitur.

Initio saeculi vicesimi pelliculae western in Civitatibus Foederatis primo apparuerunt et medioa saeculi hoc genus cinematographiae floruit. Ioannes Wayne tum actor notissimus fuit. Post et in aliis terris huius generis pelliculae producebantur, praesertim in Italia, quae interdum occidentale vermiculatum Anglice spaghetti-western. appellabantur. 

Notae

Aliquae pelliculae western

High Noon
Unforgiven
C'era una volta il West
Il buono, il brutto, il cattivo

!
Categoria:Cinematographia
Categoria:Musica popularis
Categoria:Artes athleticae in Civitatibus Foederatis ortae